बात अगर हिंदी ब्लागिंग की करें तो आज से लगभग एक साल पूर्व ही ब्लॉग जगत में हिंदी के प्रति एक नई आशा, जोश और उत्साह था. इसे दूसरे शब्दों में कहें तो कई हिंदी ब्लागरों को ऐसा महसूस हो रहा था कि अब हिंदी ब्लॉगिंग के अच्छे दिन आने वाले हैं. ऐसा सोचने के पीछे कई positive reasons थे. पहला और अहम कारण तो गूगल का हिंदी के प्रति दोस्ताना नजरिया यानि कि खुद गूगल द्वारा हिंदी भाषा को support देना. गूगल ने G-mail पर हिंदी समूह बनाया और हिंदी में एडसेंस चालू करना. ये दो मुख्य कारण थे जिनसे Hindi bloggers को एक नई उम्मीद और आशा दिखाई दी. लेकिन क्या वास्तव में अभी भी internet पर हिंदी को वो महत्व प्राप्त है जिसकी कि वो वास्तव में हकदार है? इसका जवाब हिंदी ब्लागरों से ज्यादा अच्छा कोई नहीं दे सकता.